सुपेला वार्ड के हर हैंडपंप की हो जांच, खराबी मिले तो तुरंत ठीक करें: मेयर
पेयजल और सफाई व्यवस्था का जायजा लेने मेयर देवेंद्र यादव मंगलवार सुबह सुपेला वार्ड 6 पहुंचे। जहां लोगों ने उनको मूलभूत समस्या बताई। इस पर मेयर ने प्रशासनिक अधिकारी सुनील दुबे से कहा, जिन इलाकों में पाइप लाइन से पानी नहीं आ रहा है। वहां पानी टैंकर की तुरंत व्यवस्था करें। इससे लोगों को गर्मी से पहले राहत मिले।
मेयर के साथ पार्षद धनेश्वरी साहू ने शीतला तालाब वार्ड, इस्लाम नगर, चिंगरी पारा, शंकर पारा, मार्केट, अनाज लाइन, चुड़ी लाइन, नेहरु सांस्कृतिक भवन क्षेत्र का दौरा किया। मेयर ने कहा, वार्ड में जितने भी हैंडपंप लगे हैं। उसका परीक्षण करें। कोई खराबी है तो उसे दुरूस्त करें। यह काम एक सप्ताह के भीतर हो जाना चाहिए। जिन इलाकों में पानी टैंकर से सप्लाई करनी है, ऐसे वार्डों का चिह्नांकन कर लें। नाली की सफाई को लेकर मेयर ने नाराजगी जताई। शीतला तालाब की सफाई व गहरीकरण के लिए जोन प्रभारी से चर्चा कर नागरिकों ने मांग की।
bho_Deva hin_Deva hin_Deva